stanford-oval/wikipedia huggingface dataset:
Brooklynissä kasvoi puu
Näyttelijät

| 0 | 1 | 2 |
| --- | --- | --- |
|  Dorothy McGuire  | … |  Katie Nolan   |
|  Joan Blondell  | … |  Sissy Edwards   |
|  James Dunn  | … |  Johnny Nolan   |
|  Lloyd Nolan  | … |  konstaapeli McShane   |
|  Peggy Ann Garner  | … |  Francie Nolan   |
|  James Gleason  | … |  McGarrity   |
|  Ted Donaldson  | … |  Neeley Nolan   |
|  Ruth Nelson  | … |  neiti McDonough   |
|  John Alexander  | … |  Steve Edwards   |
|  B. S. Pully  | … |  joulukuusimyyjä   |
Tuotanto

Monet elokuvayhtiöt kilpailivat Betty Smithin romaanin Puu kasvaa Brooklynissä elokuvaoikeuksista ennen kuin romaani oli edes julkaistu. Elokuvayhtiö 20th Century Fox ja tuottaja Darryl F. Zanuck ostivat romaanin elokuvaoikeudet 55 000 dollarilla. Elokuvan pääosaan aiottiin palkata Alice Faye, mutta kun Faye ei ollut tavoitettavissa, Gene Tierney kiinnitettiin Katie Nolanin rooliin. Kun Tierney tuli raskaaksi, Dorothy McGuirelle annettiin Katie Nolanin rooli. Maaliskuussa 1944 elokuvan pääosissa huhuttiin olevan muun muassa Mary Anderson, Jeanne Crain ja Fred MacMurray. Huhtikuussa 1944 James Dunn palkattiin Johnny Nolanin rooliin, ja sivurooleissa olevat Ted Donaldson ja John Alexander lainattiin toisilta elokuvayhtiöiltä.
Brooklynissä kasvoi puu -elokuvan kuvaukset alkoivat 1. toukokuuta 1944. Elokuva kuvattiin mustavalkoelokuvana 20th Century Foxin studioilla Los Angelesin Century Cityssä Kaliforniassa. Elokuvan kuvaukset saatiin päätökseen 2. elokuuta 1944. 20th Century Foxin johtajat olisivat halunneet kuvata elokuvan uudestaan Technicolor-elokuvausmenetelmällä, mutta ohjaaja Elia Kazan kieltäytyi.
Julkaisu ja vastaanotto

Brooklynissä kasvoi puu sai Yhdysvaltain ensi-iltansa New Yorkissa 28. helmikuuta vuonna 1945. Suomessa elokuva sai teatteriensi-iltansa 28. helmikuuta 1947. Ilmestyessään Brooklynissä kasvoi puu oli sekä yleisö- että arvostelumenestys. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen viiteentoista arvosteluun.
Julkaisu ja vastaanotto > Palkinnot ja ehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1945 | National Board of Review -palkinto | Paras elokuva |  | Ehdokkuus |
| 1945 | National Board of Review -palkinto | Vuoden 10 parasta elokuvaa |  | Voitto |
| 1945 | The New York Times -listaus | Vuoden 10 parasta elokuvaa |  | Voitto |
| 1945 | Film Daily -listaus | Vuoden 10 parasta elokuvaa |  | Voitto |
| 1946 | Oscar-palkinto | Paras miessivuosa | James Dunn | Voitto |
| 1946 | Oscar-palkinto | Paras sovitettu käsikirjoitus | Tess Slesinger ja Frank Davis | Ehdokkuus |
| 1946 | Oscar-nuorisopalkinto |  | Peggy Ann Garner | Voitto |
| 2010 | National Film Registry |  |  | Voitto |
Muut sovitukset

James Dunn ja Claudia Marshall esiintyivät The Hallmark Playhousen tekemässä elokuvan radiosovituksessa 28. huhtikuuta 1949. Elokuvassa esiintynyt Joan Blondell näytteli Sissy-tätiä myös elokuvan musikaaliversion kiertueella, joka alkoi 9. lokakuuta 1952.
Muut sovitukset > Broadway-musikaali

Alkuperäisen romaanin kirjoittaja Betty Smith oli mukana George Abbottin kanssa käsikirjoittamassa romaanin musikaaliversiota teatteriin. Musikaalin musiikkinumerot laativat Dorothy Fields ja Arthur Schwartz; Fields oli sanoittajana ja Schwartz säveltäjänä. Romaanin musikaaliversio Brooklynissä kasvoi puu sai ensi-iltansa New Yorkin Broadwayn Alvin Theatressa 19. huhtikuuta 1951. Broadway-musikaalin pääosassa oli Shirley Booth, ja musikaali voitti Theatre World -palkinnon. Musikaalia esitettiin 267:n esityksen ajan, ja sen viimeinen esitys oli 8. joulukuuta 1951.
DVD-julkaisu

20th Century Fox julkaisi Brooklynissä kasvoi puu -elokuvan DVD:nä ensimmäisen kerran Yhdysvalloissa 22. helmikuuta 2005.
Uudelleenfilmatisointi

20th Century Fox Television teki elokuvasta uudelleenfilmatisoinnin Brooklynissä kasvoi puu, jonka NBC-televisioverkko esitti 27. maaliskuuta 1974. Vuoden 1974 Brooklynissä kasvoi puu on televisioelokuva, jonka ohjasi Joseph Hardy. Televisioelokuvan pääosissa ovat Cliff Robertson, Diane Baker ja James Olson.
Aiheesta muualla

Brooklynissä kasvoi puu Internet Movie Databasessa (englanniksi)
Brooklynissä kasvoi puu Elonet.
Brooklynissä kasvoi puu AllMoviessa. (englanniksi)
Brooklynissä kasvoi puu TCM Movie Databasessa (englanniksi)
Brooklynissä kasvoi puu Rotten Tomatoes -sivustolla (englanniksi)
Brasilianterrieri

| Brasilianterrieri |
| --- | --- |

Avaintiedot
Alkuperämaa:   Brasilia
Määrä:  Suomessa 2 121 koiraa
Rodun syntyaika:  noin 1800-luku
Alkuperäinen käyttö:  metsästys (pienriista), vahti- ja seurakoira
Nykyinen käyttö:  seura-, harrastus- ja vahtikoira (hälyttävä, ei pureva)
Muita nimityksiä:  brassi, terrier brasileiro, Brazilian Terrier, terrier bresilien, Brasilianischer Terrier, terrier brasileño, brasiilia terjer
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #341
Ulkonäkö
Paino:  max 10 kg
Säkäkorkeus:  uros 35–40 cm narttu 33–38 cm
Väritys:  aina kolmivärisiä (tricolour), pohjavärinä valkoinen ja tan mustin, sinisin, ruskein tai isabella laikuin
Brasilianterrieri (port. terrier brasileiro) kuuluu keskikokoisten terrierien ryhmään (FCI:n ryhmä 3). Rodun kotimaassa sitä kutsutaan yleensä nimellä "pieni saopaulolainen" (port. fox paulistinha) rodun alkuperäisen kasvatusalueen mukaan.
Ulkonäkö

Rodun säkäkorkeus on uroksilla 35–40 cm ja naarailla 33–38 cm. Paino ei saa ylittää kymmentä kiloa.
Karva on lyhyttä, sileää ja ohutta, ei kuitenkaan pehmeää. Rodulta puuttuu pohjavilla, eli Suomen talvessa se ei pärjää ilman lisävaatetusta.
Väritys on kolmivärinen eli tricolour ja sen vallitseva pohjaväri on valkoinen. Turkissa on joko mustia, ruskeita tai sinisiä laikkuja eri muotoisina ja kokoisina. Lisäksi vähintään silmien yllä ja poskissa on tan-väriset merkit, joita voi esiintyä myös raajojen sisäsivuilla. Korvat ovat kolmionmuotoiset, teräväkärkiset ja asennoltaan puolipystyt, korvan kärki on taittunut kohti silmän ulkokulmaa. Korvia ei typistetä.
Häntä on matalalle kiinnittynyt. Useilla alueilla häntä typistetään toisen ja kolmannen nikaman välistä. Useimmissa Euroopan unionin jäsenmaissa typistys on eläinsuojelulakien nojalla kielletty, Suomessa vuodesta 1996. Voi syntyä myös luonnontöpöhäntäisenä.
Luonne ja käyttäytyminen

Rotumääritelmän mukaan brasilianterrierin tulee olla väsymätön, tarkkaavainen, toimelias ja innokas sekä ystävällinen ja hyväntahtoinen tuttuja kohtaan.
Luonteeltaan brasilianterrieri on tyypillinen terrieri eli energinen ja innokas. Tyypillistä on koiran kiintymys perheenjäseniin ja pidättyvyys vieraita kohtaan. Pidättyväisen luonteensa vuoksi etenkin pentuaikaan on hyvä kiinnittää huomiota ja sosiaalistaa koira hyvin, totuttaa se niin vieraisiin ihmisiin kuin koiriinkin. Vaikka brasilianterrieri onkin ulkonäöltään herttainen ja pieni, se vaatii silti jämäkän ja aktiivisen omistajan.
Rotu on alun perin toiminut seura-, metsästys-, vahti- ja paimenkoirana. Edelleenkin siltä löytyy valtavasti tarmoa toimia ihmisen kanssa monissa eri harrastuksissa, ja se vaatiikin omistajan, joka jaksaa riittävästi aktivoida sitä. Rotu on erittäin älykäs, ja ilman mieluisaa tekemistä se todennäköisesti keksii sitä itsekin, mahdollisesti omistajan kannalta vähemmän miellyttävin seurauksin.
Suomessa brasilianterrieri toimii lähinnä seurakoirana. Suurin harrastajamäärä löytyy varmasti näyttelyistä, mutta yhä enemmissä määrin agility- ja tokokentillä. Brasilianterrieri sopii kokonsa ja ketteryytensä puolesta moneen harrastukseen kuten mm. rally-tokoon, koiratanssiin ja flyballiin. Muutamia on myös käytetty verijäljelle ja metsästykseen. Myös pelastuskoirapuolelta löytyy useampia harrastajia. Vaikkei brasilianterrierillä ole palveluskoirakokeisiin oikeuksia, voi sen kanssa silti kilpailla Palveluskoiraliiton pelastuskoirakokeissa sekä osallistua Pelastuskoiraliiton kokeisiin. Kotimaassaan se toimii edelleen vahtikoirana (haukkuva, ei pureva) sekä metsästyksessä ylösajavana pienriistaa, muun muassa marsuja, vyötiäisiä ja viiriäisiä pyydystettäessä.
Rodulla ei ole PK-oikeuksia.
Alkuperä

1800-luvulla ja 1900-luvun alussa brasilialaisia nuoria opiskeli eurooppalaisissa yliopistoissa etenkin Englannissa ja Ranskassa ja toivat Brasiliaan palatessaan vaimojensa mukana pieniä terriertyyppisiä koiria. Koirat risteytyivät paikallisten koirien kanssa ja kehittyi uudenlainen rotu.
Tärkein esi-isä on parsonrussellinterrieri, minkä voi huomata rotujen yhdennäköisyydestä. Brasiliassa tärkeimpiä henkilöitä rodun jalostuksessa ja hyväksyttämisessä FCI:hin ovat olleet Dona Marina Camargo de Oliveira (Kennel Marilu) ja Marina Vicari Lerario (Kennel Taboao).[lähde? ]
FCI tunnusti rodun 20.1.1998 ja Suomen Kennelliitto 2.12.1998. CACIB-oikeudet se sai 22.5.2007.
Aiheesta muualla

Kuvia tai muita tiedostoja aiheesta Brasilianterrieri Wikimedia Commonsissa
Brasilianterrieri - Fox Paulistinha ry – brasilianterrierin rotuyhdistys Suomessa
Musta tricolour.
Ruskea tricolour.
Turkanajärven kansallispuistot

Turkanajärven kansallispuistoaluetta
Turkanajärven kansallispuistot ovat kolme erillistä luonnonsuojelualuetta Kenian Turkanajärvellä. Siihen kuuluu kaksi Turkanajärven saarta sekä Sibiloin kansallispuisto, jonka alueelta on löydetty varhaisten ihmislajien fossiileja. Puistot muodostavat yhdessä Unescon maailmanperintökohteen, joka perustettiin 1997 ja jota laajennettiin 2001. Puisto on merkittävä muuttolintujen levähdyspaikka sekä niilinkrokotiilien, virtahepojen ja monien käärmeiden asuinpaikka.
Uhka (täsmennyssivu)

Wikisanakirjassa on tähän liittyvä sananselitys: .
Uhka tarkoittaa vaaraa, joka uhkaa ihmistä tai hänen omaisuuttaan. Lisäksi se voi tarkoittaa seuraavia asioita:
Uhka (ransk. Ils), vuonna 2006 ensi-iltansa saanut elokuva
Uhka (engl. Crisis), vuonna 2014 esitetty yhdysvaltalainen televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Uhka”, voi hakea sivunnimihaulla, laajalla sivunnimihaulla tai tekstihaulla.
Bizáni

| Bizáni Μπιζάνι |
| --- | --- |
 Kunnallisyksikön sijainti
 Bizáni
 Koordinaatit: 39°34′8″N, 20°52′15″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Ioánnina
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  180103
Väkiluku (2011):  5 124
 – Kylä­yhdys­kunta:  384
 – Kylä:  307
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Bizáni (kreik. Μπιζάνι) on Kreikan kylä sekä yksi Ioánninan kunnan kunnallisyksiköistä (Δημοτική Ενότητα Μπιζανίου, Dimotikí Enótita Bizaníou) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 5 124 ja varsinaisen kylän, oikeammin Néo Bizáni (Νέο Μπιζάνι, ”Uusi Bizáni”), väkiluku 307 (vuonna 2011).
Néo Bizánin kylä sijaitsee linnuntietä noin 11 kilometriä Ioánninan kaupungista etelään. Bizánin kunnallisyksikkö käsittää Ioánninan kunnan eteläosan. Kunnallisyksikön suurin asutus on Pedinín kaupunki.
Ensimmäisessä Balkanin sodassa vuonna 1913 kylän lähellä käytiin Bizánin taistelu. Bizáni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ioánninan kuntaan yhdessä Anatolín, Nisí Ioannínonin, Pamvótidan ja Péraman kanssa, jolloin se muuttui uuden kunnan kunnallisyksiköksi.
Kunnallisyksikön osat

Bizánin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ampeleía | Ampeleía | 339 |
| Ampeleía | Filothéi | 19 |
| Asvestochóri | Asvestochóri | 276 |
| Bizáni | Koloniáti | 77 |
| Bizáni | Néo Bizáni | 307 |
| Kóntsika | Kóntsika | 175 |
| Kóntsika | Synoikismós Kóntsikas | 21 |
| Kosmirá | Kosmirá | 577 |
| Manoliása | Manoliása | 184 |
| Pediní | Chioniása | 223 |
| Pediní | Ftéri | 55 |
| Pediní | Pediní | 2 871 |
Yhteensä: 5 124
Turjantatti

| Turjantatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Boletales
Heimo::  Suillaceae
Suku::  Tahmatatit Suillus
Laji::  clintonianus
Kaksiosainen nimi
 Suillus clintonianus  (Peck) Kuntze 
Infobox OKNimi-testi OK: 
Turjantatti (Suillus clintonianus) on tahmatattien sukuun ja Suillaceae-heimoon kuuluva hyvä ruokasieni. Se muistuttaa eniten lehtikuusentattia, voitattia sekä jyvästattia, joista sen erottaa ruskeamman värinsä vuoksi. Turjantatti on myös näköislajejaan harvinaisempi. Sekoittamisesta ei ole haittaa, sillä näköislajit ovat syötäviä. Turjantatti kasvaa siperianlehtikuusen juurisienenä.
Turjantattia pidettiin aikaisemmin  lehtikuusentatin muunnoksena, mutta nykyään se luokitellaan omaksi lajikseen.
Aiheesta muualla

Laji.fi: Turjantatti
U.S.C.H!

| U> S.C.H! Turmion Kätilöt |
| --- | --- | --- |

Studioalbumin tiedot
 Julkaistu: 11. kesäkuuta 2008 (digitaalinen)  20. toukokuuta 2009 (CD)
 Tuottaja(t): MC Raaka Pee & DJ Vastapallo
 Tyylilaji: industrial metal
 Kesto: 30.47
 Levy-yhtiö: Raha Records
Listasijoitukset
  Suomen virallinen lista: 6.
Turmion Kätilöiden muut julkaisut
| Pirun nyrkki 2006 | U.S.C.H! 2008 | Perstechnique 2011 |
Singlet albumilta U.S.C.H!
 ”Minä määrään” Julkaistu: 21. toukokuuta 2008
USCH! tai U.S.C.H! on Turmion Kätilöiden kolmas albumi. Se julkaistiin 11. kesäkuuta 2008 TK:n oman levy-yhtiön, Raha Recordsin, kautta. Levy julkaistiin levynjulkaisukeikan yhteydessä ilmaiseksi Internetissä. USCH! on ensimmäinen albumi, jossa on yhtyeen täysin omia englanninkielisiä kappaleita. Albumi jäi Turmion Kätilöiden viimeiseksi yhteistyöksi kitaristi DJ Vastapallon kanssa.
Albumilta julkaistiin single "Minä määrään" 21. toukokuuta Internetissä. Single sisältää myös Kikan "Sukkula Venukseen" -kappaleesta tehdyn englanninkielisen cover-version "Shuttle to Venus", joka sisällytettiin myös albumille.
Albumi julkaistiin fyysisessä muodossa, uudella kansikuvalla ja kolmella bonuskappaleella varustettuna 20.5.2009. Levy meni ilmestyttyään albumilistan sijalle 6.
Kappaleet

Kaikki kappaleet kirjoittaneet MC Raaka Pee ja DJ Vastapallo, ellei toisin mainita.
Vuosi 2008 – 2.06
U.S.C.H! – 3.29
Pakanamaan kartta – 3.33
Kuolleitten laulu – 1.29
Paha musta veri – 3.45
Minä määrään – 3.26
Destination Hades – 1.28
Kuoleman päivä – 4.12
Arise – 3.43
Shuttle to Venus – 3.28 (engl. san. MC Raaka Pee ja DJ Vastapallo, säv. Inari Katramo, san. Kirsi Sunila)
Hades – 4.41
Alternative End for Your U.S.C.H! – 0.43
Million Dollar Business – 4.32
Kokoonpano

| 0 | 1 | 2 |
| --- | --- | --- |
|  Yhtye MC Raaka Pee – laulu  Spellgoth – laulu  DJ Vastapallo – kitarat  Run-Q – kosketinsoittimet  Master Bates – basso  DQ – rummut  |  Vierailevat muusikot Tumppi Laitinen – soolokitara (3)  Zachary Hietala – soolokitara (6)  Pia Niskanen, Sari Kauhanen ja Talvikki Lehtolainen – taustakuoro (naiset)  Antti Kajanus ja Tuple Salmela – taustakuoro (miehet)  |  Tuotanto Turmion Kätilöt – äänittäjä, kannet  Janne Tolsa – miksaaja, masteroija  |
Arvostelut

Desibeli.net:
Imperiumi.net:
V2.fi:
Tsukasa Morishima

| Henkilötiedot |
| --- | --- | --- |
Koko nimi: Tsukasa Morishima
Syntymäaika: 25. huhtikuuta 1997 (ikä 27)
Syntymäpaikka: Mie, Japani
Kansalaisuus:  Japani
Pelipaikka: Keskikenttäpelaaja
Pituus: 172 cm
Seura
Seura: Sanfrecce Hiroshima
Pelinumero: 14
Seurat
| Vuodet | Seura | O (M) |
| 2016– | Sanfrecce Hiroshima | 39 (3) |
Maajoukkue
| 2019– | Japani | 2 (0) |
 Seurajoukkueuran tilastot kattavat vain kansalliset sarjat.
Tsukasa Morishima (jap. 森島 司, Morishima Tsukasa; s. 25. huhtikuuta 1997 Mie) on japanilainen jalkapalloilija.
Jalkapallomaajoukkue

Morishima debytoi Japanin maajoukkueessa joulukuussa 2019.
Aiheesta muualla

Soccerway
Turkama

Turkama on sukunimi, joka on muun muassa seuraavilla suomalaisilla henkilöillä:
Lina Turkama (s. 1989),  elokuvanäyttelijä
Yrjö Turkama (vuoteen 1938 Durchman, s. 1932), mainosalan vaikuttaja, yrittäjä ja yritysjohtaja, kauppaneuvos
Muita merkityksiä

Turkama & Kumppanit, mainosalan yritys, jonka perustajia Yrjö Turkama oli
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ulf-Erik Slotte

Ulf-Erik Alexander Slotte (15. marraskuuta 1931 Helsinki – 5. marraskuuta 2019 Helsinki) oli suomalainen diplomaatti. Slotte kasvoi Tampereella, ja suoritettuaan ylioppilastutkinnon (Svenska samskolan) hän opiskeli historiaa Helsingin yliopistossa. Hän valmistui filosofian maisteriksi 1955 ja jatkoi opintojaan ASLA-Fulbright-stipendiaattina Washingtonissa. Hän aloitti uransa ulkoasiainhallinnossa vuonna 1959.
Slotte oli ulkoministeriön neuvotteleva virkamies 1973–1977, suurlähettiläs Ankarassa, Turkissa 1977–1983, hallinnollinen alivaltiosihteeri vuosina 1983–1987, suurlähettiläs Canberrassa, Venezuelassa 1988–1991 ja Dublinissa, Irlannin tasavallassa vuodesta 1991 eläkkeelle jäämiseensä saakka, vuoteen 1996.
Slotte laati runsaasti tietokirja-arvosteluja Hufvudstadsbladetiin ja Västra Nylandiin sekä käänsi ruotsiksi muun muassa Max Jakobsonin teoksia.
Ulf-Erik Slottella ja hänen puolisollaan Kirsti Slottella on viisi lasta.
Blondien diskografia

| 0 | 1 | 2 |
| --- | --- | --- |
 Blondie vuonna 1977.
Julkaisut
| ↙Studioalbumit | 11 |  |
| ↙Livealbumit | 4 |  |
| ↙Kokoelmat | 14 |  |
| ↙Singlet | 38 |  |
| ↙Videot | 7 |  |
| ↙Musiikkivideot | 35 |  |
Blondie on yhdysvaltalainen rockyhtye, joka oli suosituimmillaan 1970-luvun lopulla ja 1980-luvun alussa. Silloin Blondie oli yksi uuden aallon musiikin merkittävimmistä ja näkyvimmistä yhtyeistä.
Studioalbumit

Blondie (1976)
Plastic Letters (1977)
Parallel Lines (1978)
Eat to the Beat (1979)
Autoamerican (1980)
The Hunter (1982)
No Exit (1999)
The Curse of Blondie (2003)
Panic of Girls (2011)
Ghosts of Download (2014)
Pollinator (2017)
Kokoelma-albumit

The Best of Blondie (1981)
The Complete Picture: The Very Best of Deborah Harry and Blondie (1991)
Beautiful – The Remix Album (1995)
Atomic – The Very Best of Blondie (1998)
Greatest Hits (2002)
Greatest Hits: Sight + Sound (2005)
Singles Collection: 1977–1982 (2009)
Essential (2011)
Greatest Hits Deluxe Redux (2014)
Livealbumit

Picture This Live (1997)
Live (US)/Livid (UK) (1999)
Live by Request (2004)
At the BBC (2010)
Boksisetit

Singles Box (2004)
Original Era (2016)
Remixalbumit

Once More into the Bleach (1988)
Beautiful: The Remix Album (1995)
Remixed Remade Remodeled: The Remix Project (1995)
DVD:t

Blondie Live Musikladen (1978)
Blondie Live in Glasgow (1979)
Behind the Music (2000)
Greatest Video Hits (2002)
Blondie Live! The Farewell Concert 1983 (2002)
Blondie Live (New York,  1999)
Live by Request (2004)
Eat to the Beat (2007)
Live at CBGB's 1977 (2014)
Singlet

| --- | --- |
 X Offender (1976)  In the Flesh (1976)  Rip Her to Shreds (1977)  Denis (1978)  (I'm Always Touched by Your) Presence, Dear (1978)  Picture This (1978)  I'm Gonna Love You Too (1978)  Hanging on the Telephone (1978)  Heart of Glass (1979)  Sunday Girl (1979)  One Way or Another (1979)  Dreaming (1979)  Eat to the Beat "Union City Blue (1979)  The Hardest Part (1980)  Call Me (1980)  Atomic (1980)  Heroes (1980)  The Tide is High (1980)  Rapture (1981)  Island of Lost Souls (1982)  War Child (1982)  Danceway (1982) :  Denis (Remix) (1988)  Heart of Glass (remix) (1988)  Call Me (remix) (1989)  Atomic (remix) (1994)  Rapture (1994)  Heart of Glass (remix) (1995)  Union City Blue (remix) (1995)  Maria (1999)  Nothing is Real but the Girl (1999)  No Exit (feat. Coolio) (1999)  Good Boys (2003)  Rapture Riders (Blondie vs. The Doors) (2005)  Mother (2011)  What I Heard (2011)  A Rose by Any Name (feat. Beth Ditto) (2013)  Sugar on the Side (feat. Systema Solar) (2013)  I Want to Drag You Around (2014)  Fun (2017)  Long Time (2017)  Too Much (2017)  Doom or Destiny (feat. Joan Jett) (2017)
Singlet > Promosinglet

Screaming Skin (1999)
Undone (2004)
We Three Kings (2009)
Restless (2011)
Bride of Infinity (2012)
Dead Air (2012)
Rock On (2012)
Practice Makes Perfect (2012)
My Monster (2017)
Fragments (2017)
Tonight (2017)
Musiikkivideot

| Vuosi | Kappale | Ohjaaja(t) |
| --- | --- | --- |
| 1977 | "In the Flesh" | Richard Robinson & Bob Gruen |
| 1977 | "In the Sun" | Richard Robinson & Bob Gruen |
| 1977 | "X Offender" | Richard Robinson & Bob Gruen |
| 1977 | "Denis" | Keef |
| 1977 | "Detroit 442" | Keef |
| 1978 | "(I'm Always Touched By Your) Presence, Dear" | Keef |
| 1978 | "Picture This" | Keef |
| 1978 | "Hanging on the Telephone" | David Mallet |
| 1979 | "Heart of Glass" | Stanley Dorfman |
| 1979 | "Dreaming" | David Mallet |
| 1979 | "The Hardest Part" | David Mallet |
| 1979 | "Unien City Blue" | David Mallet |
| 1979 | "Shayla" | David Mallet |
| 1979 | "Eat to the Beat" | David Mallet |
| 1979 | "Accidents Never Happen" | David Mallet |
| 1979 | "Die Young Stay Pretty" | David Mallet |
| 1979 | "Slow Motion" | David Mallet |
| 1979 | "Atomic" | David Mallet |
| 1979 | "Sound-A-Sleep" | David Mallet |
| 1979 | "Victor" | David Mallet |
| 1979 | "Living in the Real World" | David Mallet |
| 1980 | "Call Me" |  |
| 1980 | "The Tide is High" | Hart Perry |
| 1980 | "Rapture" | Keith MacMillan & John Weaver |
| 1982 | "Island of Lost Souls" | Keith MacMillan |
| 1999 | "Maria" | Alan Smithee |
| 1999 | "Nothing is Real But the Girl" |  |
| 2000 | "No Exit" |  |
| 2003 | "Good Boys" | Jonas Åkerlund |
| 2005 | "Rapture Riders" |  |
| 2009 | "We Three Kings" |  |
| 2011 | "Mother" | Laurent Rejto |
| 2014 | "Sugar on the Side" | Rankin |
| 2017 | "Fun" | Dikayl Rimmasch |
| 2017 | "Long Time" | Dikayl Rimmasch |
| 2017 | "Doom or Destiny" | Rob Roth |
Capdenac

Capdenacin kunnantalo
Capdenac on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 1 072. Capdenacin pinta-ala on 11 km².
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Aiheesta muualla

Kuvia tai muita tiedostoja aiheesta Capdenac Wikimedia Commonsissa
Tukianlampi

| Tukianlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°10′47″N, 26°24′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niemisjärven valuma-alue (14.38)
Laskujoki:  Kukkaropuru Kärjenjärveen 
Järvinumero:  14.386.1.003
Mittaustietoja
Pinnankorkeus:  127,6 m  
Pituus:  450 m  
Leveys:  230 m  
Rantaviiva:  1,171 km  
Pinta-ala:  4,04 ha  
Saaria:  ei saaria 
 fiTukianlampi 
Tukianlampi  on Etelä-Savossa Kangasniemellä Siikaselän lähellä sijaitseva lampi.
Maantietoa

Lammen pinta-ala on 4,0 hehtaaria, se on 450 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niemisjärven valuma-alueella (14.38), jonka Kärjenjärven valuma-alueeseen (14.386) se kuuluu. Lammen vedenpinnan korkeus on 127,6 metriä mpy.